VIGAN CITY - Lima iti natay ken 45 ti nadundunor iti pannakaisadsad ti jeep idiay Baay-Licuan, Abra.
Segun ken ni Chief of Police P/Inspector Henry Rosal, agdagup iti limapulo a pasaheros pakairamanan ti driver a ni Victor Gallotan Pacio, 44, addaan asawa ken taga Barangay Mapisla iti naglugan iti jeep idi napasamak ti aksidente.
Maibasar iti imbestigasyon ti Baay- Licuan PNP, agaw- awid dagiti biktima a naggapu iti immatendaran da a programa ti 4Ps idiay sitio Baquero, Barangay Nalbuan ngem idi adda dan iti agpasalog a pagkurbaan ti kalsada, naawanan ti preno ti jeep a puon ti pannakaitappuak na iti kanal nga aguneg iti maysa a metro.
Agsipud iti kinapardas ti panagsalog ti jeep, timpuak dagiti dadduma a pasaheros idinto a naipakpak met dagiti dadduma iti uneg ti lugan a puon ti nakatayan ken nakadundunoran dagiti pasaheros.
Dagiti nadundunor ket naitaray iti nadumaduma nga ospital idiay Abra idinto a dagiti nakaro ti kasasaad na ket naitaray idiay MetroVigan Cooperative Hospital, Bantay, Ilocos Sur.
Nainget nga im- imbestigaran dagiti PNP- Baay- Licuan, Abra ti nakaam- ames nga aksidente.
ilo_Latn ilo_Latn ilo_Latn ilo_Latn ilo_Latn ilo_Latn